Foto: Al-Arabiya Marokashda tillarga o‘rgatuvchi Morrocan maktabi Kasablanka ko‘chalarida mahalliy aholi orasida norozilikka sabab bo‘lgan reklama shitlarini o‘rnatdi, deb xabar bermoqda Al-Arabiya telekanali. Reklamada boshiga to‘pponchani yo‘naltirgan odam qiyofalangan va “Agar siz hali ham inglizchada gaplashmayotgan bo‘lsangiz (davomi arabchada – tahr.) o‘zingizni o‘ldiring” degan yozuv bitilgan. Ta’kidlanishicha, poytaxt Kasablanka aholisi va rahbariyati norozilik bildirgandan keyin maktab o‘z e’lonini olib tashlab, uzr keltirgan.